रेलवे ने माघ और कुंभ मेले के लिए किया कई स्पेशल ट्रेनों का ऐलान, देखें लिस्ट
भारतीय रेलवे ने यात्रियों को बड़ी राहत देते हुए विशेष ट्रेने चलाने का ऐलान कर दिया है। भारतीय रेलवे ने माघ मेला के अवसर पर विशेष गाड़ियों का संचलन करने का फैसला लिया है।
नई दिल्ली: भारतीय रेलवे ने यात्रियों को बड़ी राहत देते हुए विशेष ट्रेने चलाने का ऐलान कर दिया है। भारतीय रेलवे ने माघ मेला के अवसर पर विशेष गाड़ियों का संचलन करने का फैसला लिया है। भारतीय रेलवे ने जानकारी देते हुए बताया कि 05153 मंडुवाडीह-प्रयागराज रामबाग विशेष गाड़ी 13, 27 जनवरी, 10, 15, 26 फरवरी तथा 10 मार्च, 2021 को मंडुवाडीह से 22.30 बजे प्रस्थान कर प्रयागराज रामबाग 02.30 बजे पहुंचेगी।रेलवे ने बताया कि 05154 प्रयागराज रामबाग-मंडुवाडीह विशेष गाड़ी 14, 28 जनवरी, 11, 16, 27 फरवरी तथा 11 मार्च, 2021 को प्रयागराज रामबाग से 11.00 बजे प्रस्थान कर मंडुवाडीह 14.20 बजे पहुंचेगी। इस गाड़ी की संरचना में साधारण द्वितीय श्रेणी के 08 तथा एस.एल.आर.डी. के 02 कोचों सहित कुल 10 कोच लगेंगे। इन गाड़ियों में सभी कोच आरक्षित श्रेणी के होंगे।वहीं यात्रियों की सुविधा के लिए दिनांक 12.01.21 से अगले आदेश तक दरभंगा-हरनगर-दरभंगा के बीच एक जोड़ी विशेष डेमू सवारी गाड़ी का परिचालन नीचे दी गई समय सारिणी से किया जाएगा। यात्रा के दौरान केन्द्र/राज्य सरकार द्वारा कोविड-19 के संबंध में जारी दिशा-निर्देशों का पालन करने के लिए कहा गया है।Image Source : RAILWAYSरेलवे का तोहफा! स्पेशल ट्रेनें चलाने का ऐलान, देखें ट्रेनों की लिस्टकुम्भ 2021 के लिए स्पेशल ट्रेनभारतीय रेलवे ने कुम्भ मेला 2021 को देखते हुए हावड़ा से देहरादून और हावड़ा से योगनगरी ऋषिकेश रेलवे स्टेशनों के बीच स्पेशल ट्रेनें चलाने का ऐलान किया है। ट्रेन नंबर 02369/02370 हावड़ा-देहरादून-हावड़ा सुपर फास्ट स्पेशल रेलगाड़ी हफ्ते में 5 दिन चलाई जाएगी। 02369 हावड़ा-देहरादून सुपर फास्ट एक्सप्रेस स्पेशल ट्रेन 13.01.2021 से 29.04.2021 तक हर मंगलवार और शुक्रवार को छोड़कर सप्ताह में 5 दिन हावड़ा से दोपहर 01.00 बजे चलकर करके अगले दिन शाम 06.05 बजे देहरादून पहुंचेगी। वापसी में ट्रेन नंबर 02370 देहरादून-हावड़ा सुपर फास्ट एक्सप्रेस स्पेशल ट्रेन 14.01.2021 से 30.04.2021 तक हर बुधवार और शनिवार को छोड़कर सप्ताह में 5 दिन देहरादून से रात 10.10 बजे चलकर अगले दिन सुबह 03.15 बजे हावड़ा पहुंचेगी। ट्रेन नंबर 02327/02328 हावड़ा-देहरादून-हावड़ा सुपर फास्ट स्पेशल ट्रेन हफ्ते में 2 दिन चलेगी. ट्रेन नंबर 02327 हावड़ा-देहरादून सुपर फास्ट एक्सप्रेस स्पेशल ट्रेन 12.01.2021 से 30.04.2021 तक हर मंगलवार और शुक्रवार को हावड़ा से दोपहर 01.00 बजे चलगर करके अगले दिन शाम 06.05 बजे देहरादून पहुंचेगी। वापसी में ये ट्रेन 02328 देहरादून-हावड़ा सुपर फास्ट एक्सप्रेस स्पेशल 13.01.2021 से 01.05.2021 तक हर बुधवार और शनिवार को देहरादून से रात 10.10 बजे चलगर करके अगले दिन सुबह 03.15 बजे हावड़ा पहुंचेगी। रास्ते में ये ट्रेन आसनसोल, मधोपुर, जसीदीह, झाझा, जमूई, क्यिूल, मोकामा, पटना, आरा, बक्सर, दिलदारनगर, पं0 दीन दयाल उपाध्याय जं0, वाराणसी, सुलतानपुर, निहालगढ, लखनऊ, बरेली, मुरादाबाद और हरिद्वार स्टेशनों पर दोनों ओर से रुकेगी।   बुक करानी होगी टिकटस्पेशल ट्रेन की सुविधा 13 जनवरी से शुरू हो रही है। चारों ट्रेनें कैंट स्टेशन और वाराणसी सिटी स्टेशन से होकर अप-डाउन करेंगी। इन ट्रेन से यात्रा करने के लिए श्रद्धालुओं को पहले बुकिंग करानी होगी। इनमें अनारक्षित यात्रा करने की सुविधा उपलब्ध नहीं है।14 जनवरी से शुरू हो रहा है माघ मेलागौरतलब है कि, माघ मेले की शुरुआत मकर संक्रांति के साथ होती है। मकर संक्राति का त्योहार इस बार 14 जनवरी को मनाया जाएगा। ऐसे में पहले दिन ही प्रयागराज में स्नान के लिए श्रद्धालुओं की बड़ी भीड़ देखने को मिल सकती है।श्रद्धालुओं का होगा कोरोना टेस्टकोरोना वायरस की वजह से आने वाले श्रद्धालुओं पर विशेष नजर रखी जाएगी। आने वाले श्रद्धालुओं का रैपिड एंटीजन टेस्ट कराया जाएगा। इसके अलावा जिन लोगों को कल्पवास करना है, उनका RT-PCR टेस्ट किया जाएगा। प्रशासन अन्य कोविड-19 प्रोटोकॉल का भी विशेष ख्याल रखेगा।गौरतलब है कि हरिद्वार कुंभ मेला 2021 के लिए रेलवे को 661 करोड़ रुपए का भारी भरकम बजट मिला हुआ है। इस बजट से रेलवे अलग अलग रेलवे स्टेशनों और मेले के लिए आने वाले श्रद्धालुओं के लिए कई तरह के इंतजाम करने में लगा हुआ है।